ขอสอบถามครับกระดูกหน้าแข้งข้างขวาหักได้ผ่าตัดดามเหล็กออกจาก รพ. มา3วันล้มทำให้เหล็กงอได้ผ่าตัดซ้ำต่อมาผ่านมา4เดือนให้ลงน้ำหนักได้100% แต่กาพภาพบำบัดบอกข้อเท้าแข็งทำให้เดินแบบปกติไม่ได้ ให้งอข้อเท้าบ่อยๆพอทำไปได้3-4 วัน รู้สึกเหมือนมีอะไรแข็งๆอยู่ตรงข้อเท้ามีโอกาสเป็นเหล็กที่ดามไว้ไหมครับแล้วถ้างอข้อเท้าต่อไปจะมีผลเสียปะครับแล้วถ้าทำกายภาพที่เดือนจึงจะสามารถเดินได้อย่างคนปกติ
สวัสดีค่ะ กระดูกหน้าแข้งที่หักเป็นภาวะที่กระดูกได้รับแรงกระแทกมากเกินไป ส่งผลให้กระดูกไม่สามารถรองรับน้ำหนักจากแรงดังกล่าวได้ และเกิดหัก ก่อให้เกิดอาการปวด โดยกระดูกหน้าแข้งเป็นกระดูกที่ใช้รับน้ำหนักดังนั้นหากมีการหัก ควรดามเอาไว้และงดการลงน้ำหนักหรือการเคลื่อนไหวมากโดยหลังการผ่าตัดมาประมาณ 4 เดือนแล้ว ถ้าไม่มีภาวะแทรกซ้อน กระดูกควรจะติดกันดี และสามารถเริ่มลงน้ำหนักได้ แต่อย่างไรก็ตามอาจจะยังมีอาการปวด บวม ข้อยึดติดจากการไม่ได้ขยับนานๆได้ จะต้องคอยขยับและยืดเหยียดกล้ามเนื้อบ่อยๆและทำกายภาพบำบัดตามที่แพทย์แนะนำต่อเนื่อง อาจใช้เวลาเป็นปีในการฟื้นฟูได้ และกลับไปติดตามอาการกับแพทย์ตามนัดทุกครั้ง